**Aktiviti 1:**

**Bagaimana mewujudkan keseimbangan JERI dalam kehidupan seorang pelajar?**

Sebagai seorang pelajar, pastinya tujuan utama kita adalah untuk belajar ilmu-ilmu baru dan memperluaskan pengetahuan kita. Namun, kita tidak seharusnya hanya memfokuskan hidup kita dari segi intelek sahaja. Cara untuk menyeimbangkan kehidupan seorang pelajar adalah dengan pandai membahagikan masa untuk mengambil berat akan jasmani, emosi, rohani dan intelek.

 Dari segi jasmani, pelajar perlulah membahagikan masanya untuk selalu bersenam agar kesihatan fizikalnya terjaga. Selain itu, pelajar boleh mencari hobi-hobi yang bermanfaat supaya pelajar dapat meengembangkan bakat mereka dan kemahiran teknikal, manipulatif dan sosial.

 Dari segi emosi, pelajar perlulah pandai menjaga emosi dan perasaan dengan sentiasa berfikiran dan bersikap positif. Sebagai seorang pelajar, pasti kita tidak dapat mengelak daripada berasa tertekan kerana mempunyai banyak ujian dan tugasan yang perlu diselesaikan. Walaubagaimanapun, pelajar perlulah sentiasa berfikiran positif agar pelajar dapat meneruskan pembelajaran dengan kegembiraan dan dapat membuat apa-apa keputusan dengan wajar.

 Dari segi rohani, walaupun pelajar sibuk dengan pelajaran, pelajar tidak boleh melupakan Tuhan kerana rohani amat penting dalam membentuk seseorang pelajar untuk melakukan kebaikan. Sebagai contoh, jika pelajar seorang pelajar muslim, pelajar perlulah selalu berdoa kepada Allah agar kehidupannya dan pembelajarannya sentiasa dipermudahkan.

 Akhir sekali, dari segi intelek, pelajar perlulah pandai membahagikan masa dalam menyelesaikan tugasan-tugasan yang diberikan oleh guru-guru atau pensyarah-pensyarah. Pelajar perlulah belajar dengan bersungguh-sungguh agar dapat memberi hasil yang positif kepada diri sendiri dan juga masyarakat sekeliling.

 Tuntasnya, pelajar pelulah pandai menyeimbangkan kehidupannya dari semua aspek JERI dan tidak hanya memfokuskan pada satu aspek sahaja.

**Aktiviti 2:**

**Bincangkan pemahaman anda tentang asal-usul kejadian manusia dari perspektif pelbagai agama.**

**Kejadian Manusia Dari Perspektif Agama Islam.**

* Dua unsur utama dalam asal usul kejadian manusia ialah jasad dan roh. Kedua-dua unsur ini mempunyai keunikan dan keistimewaan yang tersendiri yang akhirnya akan membentuk personaliti seseorang manusia itu sendiri.
* Manusia juga dibekalkan oleh Allah S.W.T. dengan beberapa elemen lain seperti hati, akal, dan nafsu.
* Manusia pertama yang diciptakan adalah Nabi Adam A.S dan daripada Adam,, Allah menciptakan Hawa A.S. Seterusnya, dari kedua-duanyalah berkembang biak zuriat keturunan manusia hingga ke hari ini.

**Kejadian Manusia Dari Perspektif Agama Kristian.**

·      Kitab suci Bibble iaitu di dalam Genesis telah menerangkan bahawa manusia pertama yang diciptakan oleh Tuhan ialah daripada debu tanah.

·      Paradigma Kristian mengenai Adam ada dua iaitu Adam Pertama dan Adam Akhir.

·      Adam Pertama disebutkan sebagai "Ketika itulah Tuhan membentuk manusia itu dari debu tanah dan menghembuskan nafas hidup ke dalam hidungnya.

·      Mempercayai kehidupan di alam akhirat selepas mati.

·      Manusia dilahirkan dalam keadaan berdosa dan dosa ini dikenali sebagai dosa warisan iaitu dosa yang dilakukan oleh Adam.

·      Pensaliban Jesus adalah lambang pengorbanan suci untuk melepaskan manusia dari dosa warisan tersebut.

·      Kesalahan-kesalahan (dosa) penganut Kristian boleh diampunkan oleh paderi-paderi tertentu apabila seseorang itu membuat pengakuan dihadapannya.

**Kejadian Manusia Dari Perspektif Agama Hindu.**

·      Proses penciptaan manusia adalah sari dari panca maha bhuta iaitu enam jenis rasa seperti manis, pahit, masin, masam

·      Manusia pertama ciptaan Tuhan dalam ajaran agama Hindu ialah Syayambhumanu yang bermaksud makhluk berfikir yang mengembangkan dirinya sendiri.

·      Kelahiran dan penghidupan manusia di dunia dianggap sebagai malapetaka dan penderitaan.

·      Falsafah Wedata: Manusia akan terlepas dari penderitaan ini apabila insaf sedalam-dalamnya bahawa jiwanya sebahagian dari Tuhan dan akhirnya jiwa manusia itu akan mati, rohnya tidak lagi dilahirkan semula bahkan bersatu dengan Tuhan.